CELEX: C2005/229/21
Language: lt
Date: 2005-09-17 00:00:00
Title: Byla C-304/05 Europos Bendrijų Komisijos 2005 m. liepos 29 d. pareikštas ieškinys Italijos Respublikai

17.9.2005   
            
            
               LT
            
            
               Europos Sąjungos oficialusis leidinys
            
            
               C 229/10
            
         Europos Bendrijų Komisijos 2005 m. liepos 29 d. pareikštas ieškinys Italijos Respublikai
   (Byla C-304/05)
   (2005/C 229/21)
   Proceso kalba: italų
   2005 m. liepos 29 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos M. van Beek ir D. Recchia, Komisijos teisės tarnybos narių, ieškinys Italijos Respublikai.
   Ieškovė Teisingumo Teismo prašo:
   
               1)
            
            
               pripažinti, kad atsižvelgiant į slidinėjimo zonos Santa Caterina Valfurva (trasų Bucaneve ir Edelweiss) išplėtimo ir pritaikymo bei į atitinkamos slidinėjimo infrastruktūros sukūrimo 2005 m. pasaulio kalnų slidinėjimo čempionatams nacionaliniame Stelvio parke (speciali apsaugos zona IT 2040044) projektą:
               
                           —
                        
                        
                           leisdama, kad būtų imtasi priemonių, galinčių turėti didelės įtakos nacionaliniam Stelvio parkui (speciali apsaugos zona IT 2040044), tinkamai neišnagrinėjusi šių priemonių poveikio vietovei saugomų rūšių atžvilgiu ir, bet kuriuo atveju, nesilaikydama nuostatų, kurios leidžia įgyvendinti projektą neigiamų įtakos vertinimo išvadų atveju, kai nėra alternatyvių sprendimo būdų ir tik patvirtinus bei pranešus Komisijai apie visas būtinas kompensacines priemones, kad NATURA 2000 bendras vientisumas būtų apsaugotas;
                        
                     
                           —
                        
                        
                           nepriimdama priemonių, leidžiančių išvengti ne tik natūralių buveinių ir laukinių rūšių sunaikinimo, bet ir rūšių, kurioms buvo sukurtas nacionalinis Stelvio parkas (speciali apsaugos zona IT 2040044) sutrikimo;
                        
                     
                           —
                        
                        
                           nesuteikdama nacionaliniam Stelvio parkui (speciali apsaugos zona IT 2040044) juridinio apsaugos statuso, kuris galėtų užtikrinti, inter alia, Direktyvos 79/409/EEB (1) I priede nurodytų paukščių rūšių išlikimą ir veisimąsi bei migruojančių rūšių, nenurodytų I priede, kurie ten pasirodo reguliariai, veisimąsi, šėrimąsi ir žiemojimą;
                        
                     Italijos Respublika neįvykdė savo įsipareigojimų pagal Direktyvos 92/43/EEB (2) 6 straipsnio 2–4 dalis ir 7 straipsnį, bei Direktyvos 79/409/EEB 4 straipsnio 1 ir 2 dalis.
            
         
               2)
            
            
               priteisti iš Italijos Respublikos bylinėjimosi išlaidas.
            
         Ieškinio pagrindai ir pagrindiniai argumentai yra išdėstyti ieškovės reikalavimuose.
   
      (1)  OL L 103 1979 4 25, p. 1.
   
      (2)  OL L 206 1992 7 22, p. 7.